
De P. Ovidii Nasonis filia. 



In P. Ovidii Nasonis Vitis et commentariis in eius libros 
Tristium et Epistolarum ex Ponto vulgo etiam de eius filia 
commemoratur. quod ne a veteribus quidem , qui operam 
curamque in eo poeta illustrando atque interpretando posue- 
runt, est neglectum, P. M. Piscenate, L. G. Gyraldo, I. Pon- 
tano, aliis. Sed cum pleraque, quae de ea sciri possunt, non 
in aperto exstent, sed in paucis quibusdam locis quasi abdita 
atque recondita lateant , veteres illi , qui raro haec minora 
curiosius inquirerent , pauca de ea prorsus falsa , alia parum 
certa atque comperta proposuerunt. Quorum peccata tantum 
abest, ut recentiores Nasonis interpretes diligentiori pervesti- 
gatione ipsorum fontium patefecerint atque emendarint , ut in 
pierisque eos temere sint secuti, aut si qua in re ab eorum 
auctoritale discesserunt, aeque dubia et incerta attulerint. Ita- 
q»ie non supervacaneus videtur esse labor, omnes locos, qui 
de Nasonis filia sunt, retractare paulloque diligeutius excutere : 
quum praesertini ea quaestio etiam ad illos Ovidianorum car- 
minum locos illustrandos nonnihil conferre videatur. 

Iam primum Nasoni filiam fuisse non est dubium , cum 
ipse de ea pluribus locis discrtissime loquatur , Trist. I, 3, 
19. 20., IV, 10, 76. 77. > Pont. 1,8,02., Fast. VI, 219. seqq. 
Cum autem Ovidius tres deinceps uxores duxerit (Trist. IV, 
10, 6g. seqq.), quae de tribus illis filiae huius mater fuerit, 
exquiri unqnam posse , pleriqne iam dudum desperarunt. Ve- 
rum licet certa eius rei testimonia vetustatis plane desiderentur, 
pauca tarnen exstant vestigia , quae diligenter sequentes , sin 

minus explorare veritatem, tarnen id , quod maxime probabile 
est , invenire possumus. Namque Trist. IV, 10., ubi Ovidius 
de vita sua exponit , haec legunlur : 

Filia me mea bis prima fecunda iuventa 

— — — — ftidt avum — ; 
unde apparet , filiam tum , cum pater in exilium proficiscere- 
tur, aut tertio exilii anno, quo über ille Tristium corapositus 
est , paullo iam provectiorem aetate fuisse ; quod suspicamur 
ex Ulis prima iuventa, quae verba, si filia tum, cum poeta 
ea scriberet , in prima etiam iuventute fuisset , aut non ita 
pridem pubes esse coepisset, vix commodum haberent sen- 
sum. Quum autem Ovidius , quo tempore in exilium ire 
iussus est, tertiam uxorem iuvenem reliquisse se ipse dicat 
(Pont. I, 4, 47.) : 

Te quoque , quam iuvenem discedens Urbe reliqui — , 
satis probabiliter colligitur , ex Lila tertia uxore hanc filiam 
non fuisse. Quod si his dictis verisimile est , aliis poetae lo- 
cis plane comprobatur. Trist. I, 5. , ubi discessum suum ab 
Urbe describit, de uxore sua illa, 

Ultima quae cum ipso serös permansit in annos , 
Sustinuit coniux exulis esse viri — (Trist.IV,io, 73.74.) 
de tertia igitur haec dicit (v. 97. 98) : 

Nee genuisse minus (dicitur), quam si nataeve meumve 
Vidisset struetos corpus habere rogos. — — — 
Iam tertiam hanc uxorem, antequam Nasoni nuberet, nuptam 
fuisse , atque e priore iam coniuge filiam habuisse , eam- 
que etiam in vivis fuisse , manifestum est ex Epist. Pont. 
IV , 8., in qua poeta ad Suillium, eius coniugem, haec scri- 
bit (v. 11. 12.): 

Nam tibi quae coniux, eadem mihi filia paene est, 
Et quae te generum, me vocat illa virum — : 
et rursus v. 89. 90. : 

Tangat ut hoc votum coelestia , care Suilli, 
Numina , pro socero paene precare tuo. 

Si igitur eadem uxor ex ipso quoque filiam aiteram habuisset, 
non nataeve erat dicendum, sed natarum, aut aliis illud ver- 
bis enuntiandum. Omnis autem de ea re dubitatio tollitur 
loco altero Trist. V, 5 , 49* ■> u ^' poeta natalem uxoris suae 
in Scythia celebrans de una tan tum ac non de communi 
sed de filia uxoris, sua privigna, planissime dicit. verba eius 
haec sunt : 

lila (uxor) domo nataque Sita patriaque fruatur. 
Nam quod interpres fi-srmanicus Ovidii Remediorum Amoris, 
Strombeckius , hoc etiam anno repetiit , naturalem Nasonis 
filiam ante patris exilium mortuam esse, duo sunt in promptu, 
quibus eius sententiae levitas prorsus refellitur; quorum pri- 
mura est verissimum ac plenissimum testimonium ipsius Ovidii 
Trist. I, 3, 18. 19.: 

Nata procul Libycis aberat diversa sub oris , 
Nee poteratfati certior esse mei — ; 
cui par gravitate alterum illud est, quod poeta in Vita sua 
Trist. IV, 10. fralrem et parentes ante infelicem illum disces- 
sum suum mortuos dicit , de morte autem filiae , quae ei 
propior et magis cordi erat, nibil commemorat. Hoc igitur 
pro certo potest affirmari , non e tertia illa et ultima uxore 
poetam filiam , de qua quaerimus , proereasse. Quum porro 
de prima uxore sua , simplicius paullo parumque honorifice , 
ipse scribat (Trist. 1. 1.) : 

Paene mihi puero nee digna nee utilis uxor 

Est data, quae tempus perbreve nuptajuit — j 
cum seeunda autem, de qua 1. 1. est : 

Uli successit quamvis sine crimine coniux , 
Non tarnen in nostro firma futura toro — , 
per aliquod certe tempus coniugali amore atque concordia 
vixerit , admodum probabile ac prope manifestum videtur , 
hanc seeundam poetae uxorem Ovidiae illius inatrem fuisse. 
Nuptam eam fuisse, ipse docet Ovidius primum Fast. VI, 

ai g. seqq., ubi ingeniöse ac venuste mentionem iniecit illius 
nuptiarum , bis verbis : 

Est mihi sitque precor nostris diuturnior annis 
Filia , qua felix sospite semper ero. 

Haue ego cum vellem genero dare , tempora taedii 
Apta requirebam , quaeque eavenda Jbrent, 

Tum mihi post sacras monstratur lunius Idus 
Utilis et nuptis , utilis esse viris. 
deinde Trist. IV, io, 7 5. 76. 

Filia me mea bis prima Jecunda iuventa, 
Sed non ex wio coniuge, fecit avum. 
ex quo loco etiam liquet , maturrime eam nupsisse et cum 
priorern coniugera aut facto divortio aut, quod verisimilius 
est, morte amisisset, statiin se cum altero coniunxisse brevi- 
que tempore de utroqne matrem faetam esse Sed qui iili 
coniuges fuerunt? Alterutrum eorum fuisse Fidum Cornelium, 
senatorem, testis est Seneca de Constant. Sap. c. 17., qui de 
eo sie habet : In senatu flentem vidimus Fidum Cornelium , 
Nasonis generum , cum illum Corbulo Struthiocamelum depi- 
latum dixisset. Adversus alia maledicta mores et vitam vul- 
nerantia frontis Uli ßrmitas constitit , adversus hoc tarn ab- 
surdum lacrimae proeiderunt. — Sunt quidem, qui dubitent, 
an ille apud Senecam Naso idem cum poeta sit habendus, 
quibus equidem assentiri minime possum. Nam quod poeta 
apud Senecam Naso vocatur, non Ovidius, quo nomine ho- 
die vulgo appellari solet , Ovidius se ipse in Trist., Pont., 
Amor. , Art. Amat. et Remed. Am. plus centies ita appella- 
vit , nee aliter Seneca pater , et Velleius Paterculus , eius 
aequales , et qui bis aetate proximus fuit , Martialis. Acce- 
dit , ut ea aetate Nasones Romae exstitisse , quo oratio Sene- 
cae ambigua fieret , non constet. Maximum autetn argumen- 
tum illud est , (quod etiain Massonus in Vita Ovidii attulit ,) 
quod Seneca Fidum Cornelium ita ulterius ex soceri nomine 
designavit, non facturus, uisi P.Ovidium Nasonem, illustris- 

timum poetam, qui ea quoque aetate habebatur (Senec, Quaest. 
Nat. III. c. 37. Vellei. Paterc. II. c. 36) , intellexisset. Nee 
denique obstat Fidi Cornelii ordo senatorius atque nobilitas, 
quum Ovidiura summa familiaritate usum constet Sexti Pom- 
peii (Pont. IV , 4- 5) , Messalini et eius fratris {Pont. 1,7), 
utriusque Graecini (Pont. IV, 9. cf. I, 6) aliorumque virorum 
consularium , et tertiam eius uxorem e gente Maximorum ipsi 
Augusto Caesai-i fuisse cognatam (Pont. I, 2). 

Utrum vero ille Fidus Cornelius primus eius coniux fue- 
rit, an seeundus, ambigitur. Ego suspicor fuisse seeundum. 
Nam priorem probabile est, ut supra memoravimus , mature 
decessisse. Fidus Cornelius autem seeundum illud testimonium 
Senecae videtur vir fuisse, qui in publicis negotiis multum, 
quamvis parum honeste saneteque , esset versatus. De sena- 
toris enim moribus ea, quae de eo Seneca tradidit, intelli- 
genda , non de vita privata ac domestica. Cum quo etiam , 
quod gravius est , aptissime congruit ratio temporum. Seneca 
enim ita de eo loquitur, ut ipse, iam Senator factus, eum in se- 
natu vidisse indignoque Uli speetaculo alterius senatoris collegam 
tarn illiberaliter tamque abiecte illudentis, alterius tarn muliebri* 
ter de re tarn absurda lacrimas profundentis interfuisse videatur. 

Quum e loco Trist. I, 5, 18. 19, supra iam laudato, ap- 
pareat, eam, cum pater in exilium proficisceretur , non prae- 
sentem , sed in Libya fuisse , ex eo collegerunt , eam coniu- 
gem suum eo esse secutam. Quod licet illo loco non diserte 
dicatur, tarnen ex eo probabile est, quod humilis atque sub- 
missa feminei sexus apud Romanos conditio mulieres solas 
peregre proficisci non facile pateretur, ac saepius Romanos in 
provinciam abituros uxores secum duxisse constet Sic Ger- 
manicum uxorem Agrippinam in Gallos secutam tradidit Ta- 
cilus in Annalium primo. Cum Tacito ipso uxorem longe ab 
Urbe atque " Italia abfuisse novimus. ex eius Vita Agricolae. 
Sed boc dubium. Illud certum est ex illo loco Trist. IV, 10, 
75. 76 et iis , quae supra de eius aetate disputata sunt , sin 
VI. SR&ein. SM. f. Wl. I. 9 

vere cum coniuge illo tempore abfuit, nonoisi cum secundo 
eam abesse potuisse. — 

Nomen eius post M. Piscenatem plerique scribunt fuisse 
Perilla, et hanc illam esse Perillam, poetriam, confirmant, 
ad quam scripta est elcgantissima elegia Trist. III, 7. Verum 
pro omni fönte atque argumenta habetur ipsum illud carmen : 
in quo ego tantum abest ut reperire quidquam possim, quod 
illud probet atque confirmet , ut mihi fere totum ei senten- 
tiae repugnare videatur. Argumentum carminis hoc est : 
Ovidius ex Ponto scribit Perillae, se adhuc vivere ac, licet 
in miserrima exilii conditione versetur , carmina facere non 
cessare , eamque blandis verbis , collaudatis simul eius virtu- 
tibus , excitat atque adhortatur , ut eximiam poematis faciendi 
facultatem , quam suo ductu excoluerit , ne cessatione torpere 
sinat , atque ab ingenio, quemadmodum ipse, perpetuam Iau- 
dem famamque speret. Iam primum ipsum hoc argumentum 
tale est , ut suspicionem vel maximam , Perillam hanc non 
Ovidii esse , commovere debeat : in quo nusquam nomen pa- 
tris aut dulce nomen filiae commemoratur , neque usquam 
quidquam rationis fidaeque familiaritatis , quae patrem intcr 
et filiam intercedit, tangitur. Fae cnitn, patrem eius prae- 
stantia ingenii atque doctrinae totum captum fuisse, nihilne 
erat aliud, quod eidem , quam propter divinam illam facul- 
tatem magis etiam amare debebat, diceret aut mandaret? 
nullosne praeterea alios sensus paternos eum habuisse pute- 
mus, in illa summa sua praesertim calamitate atque solitu- 
dine, quos in fidum unicae et iam adultae filiae sinum effun- 
deret atque deponeret? Profecto equidem existimo , etiamsi 
omnes paterni animi sensus adversus filiam exuisset, non ita 
tarnen poetam ab arte et elegantia alienum fuisse, ut omne 
ad eam publice scribendi argumentum , in reliquis dissimu- 
lato patre , a sola artis communione et ingenii laude alia- 
rumque eius virtutum repeteret. Sed videamus singulos car- 
minis locos. Ac tres potissimum sunt, quibus illa sententia 

nonnifail confirmari fabulaque illa tantam apud grammaticos 
nacta auctoritatem videtur. Primus est (v. u. ra): 

„Tu quoque" , die, „studiis communibus ecquid in- 

haeres, 
Doctaque non patrio carmina more canis? 1 ' 
ubi illud patrio de patre intelligendum censuerunt. Verum 
nihil est , quod obstet , quominus verba patrio more non pa- 
terno, patris more, sed patriae more h. e. qualis in patria 
aut Romae est, capienda putemus ; quo sensu Nasonem pa- 
trio more constanter usum esse reperimus, velut Metam, VI, 
648, XII, 11, Pont. I, 5, 19. Utrum vero tum illa non 
patrio more ita sint aeeipienda , ut et lyrico et Graeco ser- 
rnone scripserit , quod quidam e v. 19 et 30. 

Ergo si remanent ignes tibi pectoris idem , 
Sola tnum vates Lesbia vincet opus 
coniecerunt , — cui tarnen interpretationi mihi quidem non 
nimium tribuendum videtur , quum eodem modo Nasonem 
Homero et Ascraeo se praeferri dixisse sciam (Art. Am. II, 5), 
quin de heroieis aut Graeco sermone cogitari possit, et, quod 
etiam ab aliis observatum est, iam XL annis ante poeta Ve- 
nusinus aliique in Ausonia lyrica canere coepissent — , an 
quod ramm Romae aut in Jemina Romana Jere sine exemplo 
est , aut aliter quaeri potest. Cave tarnen ne propter illam 
obscuritatem ad alteram vocis patrio interpretationem iusto 
facilius inclines, quae multo obscurior est longeque difficilio- 
rem explicatum habet. Si enim non patris numeris et modis 
intelligas, parum perspicua et contorta sententia est. Quod 
autem quidam voluerunt verbis non patrio more a poeta si- 
gnificari, illam non patris ad exemplum obscoena compo- 
suisse, mihi quidem videtur omniam loci interpretationum , 
quae inveniri possunt, infelicissima. Sane si poeta nihil nisi 
turpia et obscoena cecinisset, idque ipse concessisset, tum 
illa oratio, praeter quod parum opportuna eo quidem loco 
videretur , non omnino vituperanda esset. Quum autem 

Ovidius quoties de obscoenis suis carminibus Joquilur — quod 
adhuc non observatum est — ubique , reliqnis exclusis Omni- 
bus , unam tanlum Artem Am. significet, nihil ea potest esse 
absurdius. Hoc dico ex eo loco nihil certum colligi posse, 
eumque maiore etiam iure in contrariam partem afferri. Alter 
est locus , qualis quidem hodie post Petrum Burmannum in 
plurimis libris legitur, v, 18. 

Primus id (ingenium) adspexi teneris in virginis 

annis , 
Utque patet natae duxque comesque fui. 
Sed primum illa utque patel — duxque comesque fui non 
satis commodum sensum exhibent. Nam etiamsi haec adeo 
non in publicum usum , sed , initio quidem , soli Peril- 
lae scripta esse putemus , ne sie quidem recte , certe non 
sine arrogantia , dici poterat : utque patet (scilicet ex car- 
minibus tuis et facultate poematis faciundi ) ego tibi 
dux et com es fui. Quam insulse praeterea ita nomen 
filiae , quod in reliquis nusquam memoratur, intulisset! Ac- 
cedit , ut — nam illud fere constat caditque cum nostro iu- 
dicio de poetae elegantia — paucissimi libri manu exarati 
scripturam utque palet natae tueantur. Nam et plurimi et 
praestantiores plerique omnes levissima unius litterae varie- 
tate ad sensum aptissime exhibent utque pater natae. Qua 
restituta quid sequitur? Totus hie locus in contrariam par- 
tem convertitur , liquidoque hanc Perillam poetae filiam non 
esse declarat. Illa autem , quae tertio loco afferri possent : 
(v. is] — 3o.) 

Forsitan exemplo, quia me laesere libelli , 
Tu quoque sis poenae facta remissa meae. 

Pone, Perilla, metum: tantummodo femina non sit 
Dcvia nee scriptis discat amare tuis — 
parvi atque haud scio an nullius sunt momenti : siquidem 
poeta eadem, ne dicam ad puellam, cuius studia ab eius 
laude atque exhortatione fere unice penderent, eadem cum 

clegantia ad quemvis ex ■ familiaribus et intimis , qui et ipse 
versus componeret, scribere potuerit. Duo igitur de tri- 
bus Ulis locis ambigui sunt ; unum autem si veterem ve- 
raroque eius scripturam . revocamus , plane contrarium pro- 
bare videmus. 

Sed alia sunt in hoc carmine , quae ei sententiae re- 
pugnent. Huc pertinet locus ille a v. a3 — a6. 

Dum Haut, tuet saepe mihi, tibi nostra legebam; 
Saepe tut iudex, saepe magister eram , etc. 
quo artis societatem , quae olim ipsi cum Perilla fuerit, de- 
scribit non qualis patrem inter et filiam cogitari debet , sed 
qualis inter amicos eidem arti deditos esse solet , et quälen* 
ipse sibi cum Attico et Tuticano fuisse tradit Pont. II, 4 c ' 
IV, 12 ; et inprimis illud appositum doctissima v. 3i , quae 
compellatio , si aliena Perilla intelligitur , aptissima et elc- 
gans est , sin autem ipsius poetae filia , meo quidem sensu 
nihil cogitari potest frigidius atque ineptius. Huc pertinet 
laus illa morum et formae, quae et ipsa in carmine ad puel- 
lam satis familiärem , non sine elegantia est , a patre autem 
filiae itnpertita prorsus intolerabilis et absurda est. Eodem 
pertinet v. 45. 

En ego cum patria caream vobisque domoque — 
quem locum ego sie aeeipio, ut illud vobis ad Perillam et 
reliquos familiäres referatur , uxor et filia reliquique dome- 
stici voce domo significentur. Ut Pont. I, 8, 3 1 — 33 ad 
Severum : 

Nam modo vos animo dulces reminiscor amici; 
Nunc mihi cum cara coniuge nata subit: 

Eque domo rursus pulcrae loco vertor ad Urbis — 
quanquam hoc leve est. Omnium autem gravissimus locus 
hie est (v. 3. 4) : 

Aut illam invenies (litera) didei cum matre sedentem , 
Aut inter libros Pieridasque suas. 
Quae quidem verba in Ovidii filiam, quae, ut supra vidimus, 

tum cum pater in exilium abiret, domum paternam iam ro- 
iiquisset , ac secundo iam nupta viro tarn strenuam rei con- 
iugali operam navasset, ut duorum liberorum mater esset, 
neque etiam admodum iuvenis esset, nullo modo conveniunt. 
Ex his omnibus ego hoc confirmo atque contendo : hoc 
Carmen ad Ovidii filiam scriptum non esse, sed Perillam haue 
aliam fuisse puellam Romanam, innuptam, quae in domo pa- 
terna in matris tutela fidaque familiaritate viveret, otiumque 
suum aetatemque puellarem dulei cum Musis atque doctrina 
commercio transigeret , itaque , quae de nomine filiae Ovidii 
ac facultate paematis faciendi tradiderunt , prorsus vana fal- 
saque esse. 

Vitus Loers. 



